Скупштина општине Врњачка Бања, на \_\_ седници, одржаној дана \_\_\_2018.године, на основу чл.5. и 6. Закона о јавним предузећима ("Сл.гласник РС", бр.15/2016), чл. 4. и 5. Закона о комуналним делатностима (''Сл.гласник РС'', бр.88/11 и 104/16) и члана 36. став 1. тачка 9.б Статута општине Врњачка Бања ("Сл.лист општине Врњачка Бања", бр. 23/16-пречишћен текст ) донела је

О Д Л У К У

# O ИЗМЕНАМА И ДОПУНАМА ОДЛУКЕ О ОСНИВАЊУ ЈАВНОГ ПРЕДУЗЕЋА ЗА ОБАВЉАЊЕ КОМУНАЛНИХ ДЕЛАТНОСТИ ''БЕЛИМАРКОВАЦ'' ВРЊАЧКА БАЊА

# Члан 1.

 У Одлуци о оснивању Јавног предузећа за обављање комуналних делатности ''Белимарковац'' Врњачка Бања (''Сл.лист општине Врњачка Бања'', бр.27/16 и 10/18), у делу-Оснивачки капитал, у чл.14. став 1. се мења и гласи:

''Износ уписаног и уплаћеног основног капитала јавног предузећа од 200.000,00 динара, увећава се за износ уписаног капитала од 2.700.000,00 динара, од чега је уплаћен износ од 450.000 динара, а укупан износ уписаног капитала је 2.900.000,00 динара.''

Члан 2.

 Ступањем на снагу ове одлуке, престаје да важи Одлука о изменама и допунама Одлуке о оснивању Јавног предузећа за обављање комуналних делатности ''Белимарковац'' Врњачка Бања (''Сл.лист општине Врњачка Бања'', бр.10/18).

Члан 3.

 Ова одлука ступа на снагу осмог дана од дана објављивања у ''Сл.листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

 Број: 9-646/18 од \_\_\_\_\_2018.године

 ПРЕДСЕДНИК

 СКУПШТИНЕ ОПШТИНЕ

 Иван Радовић

О б р а з л о ж е њ е

**Правни основ** за доношење ове одлуке садржан је у чл.6.став 1. Закона о јавним предузећима ("Сл.гласник РС",бр.15/16), којим се регулише да акт о оснивању јавног предузећа између осталог садржи у тачки 8. Износ основног капитала, као и опису и врсти и вредности неновчаног улога.

Одредбом чл.4.Закона о комуналним делатностима (''Сл.гласник РС'', бр.88/11 и 104/16) је утврђено је да јединица локалне самоуправе, обезбеђује организационе, материјалне и друге услове за изградњу, одржавање и функционисање комуналних објеката и за техничко и технолошко јединство система и уређује и обезбеђује обављање комуналних делатности и њихов развој, а чл.5.овог закона да комуналну делатност могу обављати јавно предузеће, привредно друштво, предузетник или други привредни субјект.

Чл.36.ст.1.тачка 9.Статута општине Врњачка Бања прописано је да Скупштина општине оснива службе, јавна предузећа, установе и организације и врши надзор над њиховим радом.

**Разлози за доношење ове одлуке**

 Одлуком о повећању основног капитала Јавног предузећа за обављање комуналних делатности ''Белимарковац'' Врњачка Бања (''Сл.лист општине Врњачка Бања'', бр. 31/18), извршено је повећање уписаног основног новчаног капитала овог ЈП за 2.700.000 динара, од чега је на дан 2.10.2018.године, уплаћен капитал од 450.000 динара, тако да укупни уписан новчани капитал износи 2.900.000,00 динара.

На основу ове одлуке, извршена је регистрација код Агенције за привредне регистре, решењем бр.100309/2018 од 5.11.2018.године којим је уписан новчани улог у износу од 2.700.000,00 динара, од чега је уплаћено 450.000 динара.

Како наведена одлука има конститутивно дејство, на основу које је извршена регистрацију промене капитала, стекли су се услови за доношење измене оснивачког акта у ком се приказује ново стање капитала.

**Објашњење основних правних института**

Чланом 1. предлога одлуке, увећава се износ новчаног капитала јавног предузећа па се у том циљу мења и укупан износ основног капитала, што је садржано у овој одреби предлога одлуке.

Чл.2.се ставља ван снаге Одлука о изменама и допунама Одлуке о оснивању Јавног предузећа за обављање комуналних делатности ''Белимарковац'' Врњачка Бања (''Сл.лист општине Врњачка Бања'', бр.10/18), којом је вршено повећање капитала овог ЈП, али исти није регистрован код АПР-а.

**Економски ефекти:** За реализацију ове одлуке средства су опредељена у буџету општине Врњачка Бања за 2018.годину.

Руководилац НАЧЕЛНИК

Одсека за буџет и финансије ОПШТИНСКЕ УПРАВЕ

 Зоран Дунић Славиша Пауновић

# Руководилац

Одсека за послове органе општине

 Јасмина Трифуновић